17.7.2023.
HR
Službeni list Europske unije
C 252/15
Zahtjev za prethodnu odluku koji je 22. ožujka 2023.
uputio Najvyšší správny súd Slovenskej republiky (Slovačka) – BONUL s.r.o./Výbor Národnej rady Slovenskej republiky na preskúmavanie rozhodnutí Národného bezpečnostného úradu (Predmet C-185/23, BONUL) (2023/C 252/17) Jezik postupka: slovački Sud koji je uputio zahtjev Najvyšší správny súd Slovenskej republiky
Stranke glavnog postupka Tužitelj: BONUL s.r.o.
Tuženik: Výbor Národnej rady Slovenskej republiky na preskúmavanie rozhodnutí Národného bezpečnostného úradu
Prethodna pitanja 1.
Treba li članak 51. stavak 1.
Povelje Europske unije o temeljnim pravima tumačiti na način da država članica provodi pravo Unije u situaciji u kojoj sud te države članice ocjenjuje zakonitost odluke posebnog odbora parlamenta te države koji je kao drugostupanjsko tijelo potvrdio upravnu odluku nacionalnog sigurnosnog tijela na temelju koje je pravnoj osobi poništeno (povučeno) — najprije uvjerenje o sigurnosnoj provjeri pravne osobe za pristup klasificiranim podacima u skladu s nacionalnim pravom, a istodobno i isključivo zbog poništavanja tog uvjerenja i — uvjerenje o sigurnosnoj provjeri pravne osobe koje je izdano toj pravnoj osobi u svrhu pristupa klasificiranim podacima sa stupnjem tajnosti „SECRET UE/EU SECRET” u smislu članka 11.
Odluke Vijeća od 23. rujna 2013. o sigurnosnim propisima za zaštitu klasificiranih podataka EU-a (2013/488/EU (1)) i Priloga V. toj odluci u verziji koja je na snazi? 2.
U slučaju potvrdnog odgovora na prvo pitanje, treba li članak 47. stavke 1. i 2.
Povelje tumačiti na način da mu se protive nacionalni pravni propisi i praksa prema kojima (a) se u odluci nacionalnog sigurnosnog tijela o poništavanju (povlačenju) navedenih uvjerenja ne navode klasificirani podaci na temelju kojih je to tijelo zaključilo da su ispunjeni uvjeti za njihovo poništavanje (povlačenje), a navodi se samo upućivanje na odgovarajući dokument u spisima tog tijela koji sadržava te klasificirane podatke, (b) zainteresirana pravna osoba nema pristup spisima nacionalnog sigurnosnog tijela i pojedinačnim dokumentima koji sadržavaju klasificirane podatke na temelju kojih je to tijelo zaključilo o opravdanosti poništavanja (povlačenja) navedenih uvjerenja, (c) pristup tim spisima i dokumentima može dobiti odvjetnik zainteresirane pravne osobe, ali isključivo uz pristanak voditelja nacionalnog sigurnosnog tijela, eventualno uz suglasnost drugog tijela koje je podnijelo te dokumente nacionalnog sigurnosnog tijela, ali čak i nakon što dobije takav pristup dužan je poštovati povjerljivost sadržaja spisa i tih dokumenata, (d) pristup tim spisima i dokumentima u cijelosti ima samo sud koji ocjenjuje zakonitost odluke opisane u prvom pitanju?